Indírokksveitin Karkwa var stofnuð í Montreal í Kanada fyrir þrettán árum og syngur öll sín lög á frönsku . Hún hlaut hin virtu kanadísku Polaris-tónlistarverðlaun í fyrra fyrir sína síðustu plötu . Fimm manns voru uppi á sviði í Tjarnarbíói , þar af tveir trommuleikarar , auk þess sem einn náungi spilaði á hljómborð og grúskaði í hljóðgervli . Hljómur Karkwa var þéttur og lögin á köflum ansi hreint kröftug . Sveitin byggði iðulega upp flotta stemningu í lögunum sínum og til að mynda var lokalagið hreint afbragð með glimrandi gítarleik . -fb